OpenLLM-France/wikimedia huggingface dataset:
# Sharabutdin Magomedov

Sharabutdin Magomedov (Makhatxkalà, 16 de maig de l'any 1994) nom complet Sharabutdin Magomedovich Magomedov (en rus: Шарабутдин Магомедович Магомедов) és un artista marcial mixt professional rus i lluitador de Muay Thai. Competeix a la divisió de pes mitjà de la companyia Ultimate Fighting Championship (UFC).

## Biografia

Sharabutdin neix a Daguestan l'any 1994. El seu primer esport fou el futbol, però és expulsat del seu equip després d'una discussió. Això el va portar a aventurar-se en les arts marcials.

## Referències

* ↑ «Stats | UFC». ufcstats.com. [Consulta: 22 octubre 2023].
* ↑ «Шара Буллет: путь бойца в UFC и его история» (en rus). sport-express.ru, 18-10-2023. [Consulta: 22 octubre 2023].
# Sant Pèire de Mearòtz

Saint-Pierre-de-Méaroz és un municipi francès situat al departament de la Isèra i a la regió d'Alvèrnia-Roine-Alps. L'any 2007 tenia 132 habitants.

## Demografia
### Població

El 2007 la població de fet de Saint-Pierre-de-Méaroz era de 132 persones. Hi havia 52 famílies de les quals 16 eren unipersonals (12 homes vivint sols i 4 dones vivint soles), 12 parelles sense fills i 24 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 84 habitatges, 51 eren l'habitatge principal de la família, 27 eren segones residències i 5 estaven desocupats. 70 eren cases i 13 eren apartaments. Dels 51 habitatges principals, 41 estaven ocupats pels seus propietaris i 10 estaven llogats i ocupats pels llogaters; 1 tenia una cambra, 1 en tenia dues, 10 en tenien tres, 7 en tenien quatre i 32 en tenien cinc o més. 40 habitatges disposaven pel capbaix d'una plaça de pàrquing. A 22 habitatges hi havia un automòbil i a 23 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Saint-Pierre-de-Méaroz el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 4 |
| 4 | 65 a 69 | 0 |
| 12 | 60 a 64 | 8 |
| 4 | 55 a 59 | 4 |
| 0 | 50 a 54 | 4 |
| 0 | 45 a 49 | 0 |
| 8 | 40 a 44 | 0 |
| 4 | 35 a 39 | 16 |
| 0 | 30 a 34 | 4 |
| 0 | 25 a 29 | 0 |
| 0 | 20 a 24 | 0 |
| 4 | 15 a 19 | 0 |
| 8 | 10 a 14 | 4 |
| 0 | 5 a 9 | 12 |
| 0 | 0 a 4 | 0 |

## Economia

El 2007 la població en edat de treballar era de 80 persones, 60 eren actives i 20 eren inactives. De les 60 persones actives 58 estaven ocupades (30 homes i 28 dones) i 3 estaven aturades (3 homes). De les 20 persones inactives 6 estaven jubilades, 8 estaven estudiant i 6 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa alimentària i 1 d'una empresa de construcció.
L'únic servei als particulars que hi havia el 2009 era una empresa de construcció.
L'any 2000 a Saint-Pierre-de-Méaroz hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Saint-Pierre-de-Méaroz a l'INSEE.
* Évolution et structure de la population Fitxa amb el detall de dades de Saint-Pierre-de-Méaroz a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Morne aux Diables

El Morne aux Diables, també conegut com a Devil's Peak, és un volcà que es troba al nord de l'illa de Dominica, uns vint quilòmetres al nord de la capital, Roseau. S'eleva fins als 861 metres sobre el nivell del mar. No es coneix cap erupció en temps històrics, tot i que el volcà té un aspecte jove. Una de les seves colades de lava solidificada, al flanc nord-est del volcà, es va datar amb almenys 46.000 anys d'antiguitat. Hi ha diverses fonts termals als voltants de Portsmouth i Toucari. El 2009-2010 va patir petits terratrèmols.

## Referències

* ↑ «The history and pictures of Dominica's volcanoes- Morne aux Diables». [Consulta: 26 maig 2023].
* ↑ «Morne aux Diables - North» (en anglès). [Consulta: 4 agost 2019].
* ↑ «Morne aux Diables», Global Volcanism Program, Smithsonian Institution.
# Proletariat

El proletariat (del llatí proles, llinatge o descendència) és el terme encunyat per Karl Marx per designar la classe obrera. Originalment s'identificava com aquelles persones que no tenen una altra riquesa que els seus fills. Aquest terme s'utilitzà inicialment en un sentit despectiu fins que Marx el definí més enllà d'ell, les doctrines del socialisme, el comunisme i l'anarquisme en general la classe social proletària és aquella que no disposa de la propietat dels mitjans de producció i que ha de llogar la seva força de treball a canvi d'un salari per a la seva subsistència.
En la postindustrial societat del coneixement es tendeix a assimilar "proletariat" a "cognitariat": aquell que només posseeix la seva cognició, que és la "força de treball" que ha de vendre en els mercats. Precisament per la creixent inseguretat laboral i social (pèrdua de llocs de treball, deslocalitzacions, ràpida obsolescència professional...) es considera el terme "precariat" un sinònim de "proletariat".

## En la teoria marxista

El terme proletariat és originari de la Roma imperial, en què els proletarii eren els ciutadans de la classe més baixa, no tenien propietats i només podien aportar prole (fills) per engrossir els exèrcits de l'imperi. El terme va ser recuperat per Karl Marx, el qual estudià dret romà a la Universitat de Berlín, per identificar la classe baixa sense propietats ni recursos que només podia treballar i tenir fills (el proletariat o classe obrera, grup antagònic de la classe burgesa o capitalista). En el manifest comunista, Marx i Friedrich Engels, defineixen el proletariat de la següent manera:
| « | Per proletariat s'entén la classe de treballadors assalariats moderns, que, privats de mitjans de producció propis, es veuen obligats a vendre la seva força de treball per poder viure. [Definició de proletariat del Manifest Comunista de Marx i Engels, en Marcuse i els subjectes ] | » |

## Vegeu també

* Anarquisme
* Sindicalisme
* Moviment obrer
* Proletarització

## Referències

* ↑ "Proletariado es cognitariado" Arxivat 2014-02-27 a Wayback Machine. de Gonçal Mayos a Cambio social y cooperación en el siglo XXI (vol. 2), Barcelona: Educo/UB, 2014.
* ↑ "Cognitariado es precariado" de Gonçal Mayos al blog MacroMayos.
* ↑ Veu Proletari , a DRAE
* ↑ Adolf Berger, Encyclopedic Dictionary of Roman Law (Philadelphia: American Philosophical Society 1953) at 380; 657.
* ↑ Arnold J. Toynbee, especialment en el seu A Study of History, va utilitzar el terme proletariat per referir-se a les persones sense propietats ni participació en la societat. Cf, Toynbee, A Study of History (Oxford University 1934-1961), 12 volume, al Volume V Disintegration of Civilizations, part one (1939).
* ↑ Cf, Sidney Hook, Marx and the Marxists (Princeton: Van Nostrand 1955) at 13.
* ↑ Karl Marx. Capital Volume One Chapter Six: The Buying and Selling of Labour-Power

## Enllaços externs

* El terme "Proletariat" segons l'Enciclopèdia del Marxisme (anglès)
# Peromyscus levipes

Peromyscus levipes és una espècie de mamífer rosegador de la família dels cricètids. És endèmic de Mèxic, on viu a altituds d'entre 690 i 3.100 msnm. Es tracta d'un animal nocturn que s'alimenta de llavors, fruita i les parts verdes de les plantes, així com de cucs, insectes, mol·luscs i petits vertebrats. El seu hàbitat natural són les zones rocoses dels boscos. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, levipes, significa ‘peu àgil’ en llatí.

## Referències

* ↑ Castro-Arellano, I.; Vázquez, E. Peromyscus levipes. UICN 2008. Llista Vermella d'espècies amenaçades de la UICN, edició 2008, consultada el 27 juliol 2016.
* ↑ Entrada «Peromyscus» d'Animalia (en anglès).
# Claudia Rivas

Claudia Rivas Vega (15 de juny de 1989, Valparaíso, Mèxic) és una esportista mexicana de l'especialitat de triatló que va ser 5 vegades campiona de l'Olimpíada Nacional; campiona de Centreamèrica i del Carib a Mayagüez 2010. El 2016 es trobava en 6è lloc del rànquing mundial sub-23 i va quedar 9a als Jocs Olímpics Rio 2016.

## Origen

Va néixer a Valparaíso, Zacatecas, però resideix a Guadalajara, Jalisco. Inclusivament, en competències nacionals, ella representa a l'estat de Jalisco, en comptes del seu estat natal.

## Trajectòria

La trajectòria esportiva de Claudia Rivas s'identifica per la seva participació en els següents esdeveniments nacionals i internacionals.

### Jocs Centreamericans i del Carib

Va ser reconegut el seu triomf per ser la triatleta amb el major nombre de medalles de la selecció de Mèxic als jocs de Mayagüez 2010.

#### Jocs Centreamericans i del Carib de Mayagüez 2010

El seu acompliment en la vintena primera edició dels jocs, es va identificar per ser la triatleta amb el major nombre de medalles entre tots els participants de l'esdeveniment, amb un total de 3 medalles:
* , Medalla d'or: Distància
* , Medalla d'or: Equips
* , Medalla d'or: Mixt

## Referències

* 1 2 «Informació del Participant als Jocs Centreamericans i del Carib Mayagüez 2010» (en espanyol). Mayaguez2010.com, 2010. Arxivat de l'original el 2013-06-30. [Consulta: 1 setembre].
* ↑ «Millor resultat en la història del triatló! - Sportspedia Mèxic». sportspedia.com.mx. [Consulta: 22 agost 2016].
* ↑ «Multi Medallistes» (en espanyol). Mayaguez2010.com, 2010. Arxivat de l'original el 2018-08-02. [Consulta: 1 setembre].

## Enllaços externs

* Información del Participante en los Juegos Centroamericanos y del Caribe de Mayagüez 2010
# Argyromanis patagonica

Argyromanis patagonica és una espècie extinta de mamífer xenartre que visqué a Sud-amèrica durant el Miocè. Se n'han trobat restes fòssils a la Patagònia argentina. Es tracta de l'única espècie del gènere Argyromanis. Originalment fou descrit com un pangolí, però des de principis del segle xx se l'inclou entre els xenartres. De totes maneres, encara planen moltes incògnites sobre la seva classificació i calen més estudis per aclarir la seva taxonomia. El nom genèric Argyromanis significa ‘Manis de la plata’ en llatí, mentre que el nom específic patagonica significa ‘patagona’.

## Referències

* ↑ Entrada «Argyromanis patagonica» de la Paleobiology Database (en anglès). [Consulta: 25 maig 2023].
* ↑ Thenius i Hofer, 1960, p. 125.
* ↑ Bargo, Toledo i Vizcaíno, 2012, p. 220.

## Bibliografia

* Bargo, S. F; Toledo, N.; Vizcaíno. «Paleobiology of the Santacrucian sloths and anteaters (Xenarthra, Pilosa)». A: Vizcaíno, S. F.; Kay, R. F.; Bargo, M. S. Early Miocene Paleobiology in Patagonia: High-Latitude Paleocommunities of the Santa Cruz Formation (en anglès). Cambridge University Press, 2012, p. 216-242. ISBN 9780521194617.
* Thenius, E. «Schuppentiere oder altweltliche „Zahnarme“ (Pholidota)». A: Thenius, E.; Hofer, H. Stammesgeschichte der Säugetiere: Eine Übersicht über Tatsachen und Probleme der Evolution der Säugetiere (en alemany). Springer-Verlag, 1960, p. 124 i 125. ISBN 978-3-642-88236-4.
# Paisatge muntanyenc

Paisatge muntanyenc és una pintura a l'oli realitzada per Pablo Picasso el 1896 a la finca Llanes, a Màlaga, i que actualment forma part de la col·lecció permanent del Museu Picasso de Barcelona. L'obra va ingressar al museu el 1970 amb el codi de registre MPB110.008, gràcies a una donació de l'artista. Actualment es troba exposat de forma permanent a la Sala 2 del museu.

## Descripció

Els estius de 1896 i de 1897, el paisatge adquireix una gran importància dins l'obra de Picasso. L'estada de la família a la finca que els padrins de Pablo, els Blasco Alarcón, posseeixen a Llanes (Màlaga) li ofereix l'oportunitat de portar a terme un estudi exhaustiu de les muntanyes de Màlaga i els seus voltants. Paisatge muntanyenc és el més important d'aquesta etapa. El precedeixen uns estudis preparatoris, un oli i dues tauletes. El museu conserva l'estudi preparatori i diverses obres de paisatges malaguenys d'aquest moment. Al seu llibre Picasso insólito Manuel Blasco Alarcón identifica aquest indret com a contraforts de la Cueva de la Negra, al paratge de Llanes.
La pinzellada pastosa i espessa que hi aplica, juntament amb l'absència de línia, substituïda per la combinació de pinzellades de colors vius i amb una lluminositat intensa, marca el seu primer distanciament de les ensenyances acadèmiques. La pinzellada inclinada i l'encertat ús de tons ocres esdevenen uns excel·lents vehicles de captació de l'aridesa del tros de camp representat.

## Referències

* ↑ «Fitxa de l'obra al web del museu». Museu Picasso, 2007. [Consulta: 12 juliol 2011].
* ↑ MPB. 110.008
* ↑ MPB 110.167, 110.074, 110.177, 110.186, 110.225
* ↑ Picasso insólito Madrid 1981, p.117

## Bibliografia

* Rafart i Planas, Claustre. Guia del Museu Picasso. Barcelona: Ajuntament de Barcelona, 1998, p.21. DL B.2.887-1998. ISBN 84-7609-869-3.
# Panarwa

Panarwa fou una thikana o jagir de l'antic principat de Mewar, a la regió selvàtica de Bhomat a la regió de les muntanyes Aravalli a la part sud-oest del país. El 1940 va quedar integrat en el districte de Kherwara en la divisió administrativa d'aquell any del Mewar. La capital era el poble de Panarwa a la serralada del mateix nom.
Panarwa és famosa per haver emès una valuosos segells de correus (els de Mewar sobrecarregats)
Punja, cap dels rajputs de Panarwa, dirigia un exèrcit de bhils dels que deia que era el sobirà i no el cap militar i va lluitar al costat del rana Pratap Singh I de Mewar a la famosa batalla de Haldighati del 1576. Per això va rebre el títol de rana. En endavant els bhils es van destacar per ser lluitadors capdavanters per la independència de Mewar; per això els bhils van rebre el mateix estatus que altra gent a Mewar, el que no era normal en les tribus de la selva

## Notes

* ↑ això és possible ja que algun relats diuen que no era rajput sinó bhil
* ↑ de fet fou un cas únic als principats
# Josep Corbella i Sunyer

Josep Corbella i Sunyer. Membre destacat de la CNT i alcalde de Manresa. Nascut a Solsona el 1904. Mort a Barcelona l'1 de maig de 1972.

## Biografia

Fou secretari del Comitè Revolucionari Antifeixista de Manresa l'agost de 1936.
Va ser elegit alcalde de Manresa el 19 d'octubre de 1936. Durant el seu mandat, en plena guerra civil, es constituí a Manresa la Junta de Defensa Passiva de la Població Civil que, entre altres coses, va construir refugis antiaeris per a la població.
Va endegar l'emissió de pessetes en bitllets que només podien circular per Manresa.
El maig del 1938 deixà l'alcaldia perquè va ser cridat al front. Mesos després ocupà el càrrec d'inspector general de cultura de les milícies.

## Referències

* Joaquim Aloy, Jordi Basiana i Pere Gasol La República a Manresa en un clic (1931-1936)
* Miguel G. Gómez (2020). Josep Corbella i Suñé (1904-1972). Ser Histórico.
# Puig de na Marit

El Puig de na Marit amb 666 metres, situat dins Es Cabàs, marca la partió del terme de Santa Maria del Camí amb sa Comuna de Bunyola. A l'oest queda sa Coma d'en Buscante i el comellar que davalla cap a Can Morro i Can Picarola, a l'est s'Embocador i el faldar de sa Cova de s'Aigo.

## Etimologia

El seu nom prové d'antics propietaris de llinatge Aimeric. “El 30 de gener de 1316 Berenguer Tordera de Santa Maria del Camí ven a Jaume Aymerich de Bunyola la quarta part d'es Cabàs. Aquest el 6 de març de 1325 la ven a Jaume Loat. Aquest el 3 de desembre de 1337 ven una porció de garriga a Guillem Aymerich.

## Notes

* ↑ Capó, Josep La Vila de Santa Maria del Camí: de la prehistòria al segle XVI. Vol. I. Gràfiques Miramar: Palma, 1980. p. 105. El Pare Capó es basa en un text manuscrit d'un altre historiador: Bartomeu Jaume i Canyelles (1764-1844).
# Portada/efemèride novembre 27

Isabel Oliva
« 26 de novembre · 27 de novembre · 28 de novembre »
# Santuari de Sant Roc

El Santuari de Sant Roc es troba a la localitat de Callosa de Segura, a la comarca del Baix Segura, País Valencià. Es tracta d'un temple d'estil colonial, dedicat al patró de la vila, Sant Roc.
Segons la llegenda, en l'indret on s'alça actualment el santuar s'hi va produir l'aparició de Sant Roc, el 16 de novembre de l'any 1409, davant de quatre pastors. Aleshores allà hi havia un corral, en la porta del qual s'hi va quedar impresa la imatge del sant. A mitjans del segle xv es va construir un primer ermitori, que va ser substituït per un de nou cap a l'any 1600. Finalment, el tercer i actual santuari es va construir entre els anys 1761 i 1798.
Se situa en una esplanada a 50 metres d'altura, raó per la qual rep el nom de Balconada de la Vega Baixa. La façana és d'estil colonial.
El Santuari és un dels centres de les festivitats callosines dedicades a Sant Roc, cap a mitjans d'agost. Actualment no hi compta amb ermitans, tot i que conserva la figura del sant roquer, la persona encarregada de tindre cura del temple.
# Soyers

Soyers és un municipi francès situat al departament de l'Alt Marne i a la regió del Gran Est. L'any 2007 tenia 79 habitants.

## Demografia
### Població

El 2007 la població de fet de Soyers era de 79 persones. Hi havia 36 famílies de les quals 16 eren unipersonals (8 homes vivint sols i 8 dones vivint soles), 12 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 66 habitatges, 39 eren l'habitatge principal de la família, 24 eren segones residències i 3 estaven desocupats. 64 eren cases i 1 era un apartament. Dels 39 habitatges principals, 35 estaven ocupats pels seus propietaris, 2 estaven llogats i ocupats pels llogaters i 2 estaven cedits a títol gratuït; 3 tenien dues cambres, 3 en tenien tres, 10 en tenien quatre i 22 en tenien cinc o més. 37 habitatges disposaven pel capbaix d'una plaça de pàrquing. A 17 habitatges hi havia un automòbil i a 18 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Soyers el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 8 |
| 4 | 70 a 74 | 0 |
| 4 | 65 a 69 | 8 |
| 0 | 60 a 64 | 4 |
| 12 | 55 a 59 | 4 |
| 0 | 50 a 54 | 4 |
| 0 | 45 a 49 | 0 |
| 4 | 40 a 44 | 4 |
| 4 | 35 a 39 | 4 |
| 0 | 30 a 34 | 4 |
| 4 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 4 | 10 a 14 | 0 |
| 4 | 5 a 9 | 4 |
| 12 | 0 a 4 | 4 |

## Economia

El 2007 la població en edat de treballar era de 31 persones, 17 eren actives i 14 eren inactives. De les 17 persones actives 16 estaven ocupades (11 homes i 5 dones) i 1 aturada (1 dona i 1 dona). De les 14 persones inactives 7 estaven jubilades, 3 estaven estudiant i 4 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de serveis.
L'any 2000 a Soyers hi havia 3 explotacions agrícoles que ocupaven un total de 291 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Soyers a l'INSEE.
* Évolution et structure de la population Fitxa amb el detall de dades de Soyers a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Angelo Niculescu

Angelo Niculescu (Craiova, 1 d'octubre de 1921 - Bucarest, 20 de juny de 2015) fou un futbolista romanès de la dècada de 1940 i entrenador de futbol.
Destacà com a entrenador, dirigint la selecció de Romania al Mundial de 1970.

## Palmarès
### Entrenador
#### Dinamo București

* Lliga romanesa de futbol: 1955, 1964-65

## Referències

* ↑ Report about Angelo Niculescu
* ↑ News at frf.ro about Niculescu's death
* ↑ «Foștii elevi îl omagiază pe Angelo Niculescu: "A fost cel mai mare antrenor al României!"» (en romanian). Gazeta Sporturilor. [Consulta: 27 gener 2016].
# Spielvereinigung Greuther Fürth

El SpVgg Greuther Fürth, nom complet, Spielvereinigung Greuther Fürth e.V., és un club de futbol alemany de la ciutat de Fürth a l'estat de Baviera.

## Història
### Spielvereinigung Fürth

El SpVgg Fürth nasqué el 23 de setembre de 1903 com a secció de futbol del club gimnàstic Turnverein 1860 Fürth. El novembre de 1906 s'independitzà. El club jugà l'Ostkreisliga i guanyà els títols de divisió els anys 1912, 1913 i 1914. Aquest mateix 1914 acabà guanyat el campionat alemany derrotant el campió VfB Leipzig el 31 de maig a Magdeburg. Guanyà dos nous campionats alemanys els anys 1926 i 1929, derrotant en ambdues ocasions el Hertha BSC. També guanyà durant aquests anys quatre copes del sud d'Alemanya. El 27 d'agost de 1929 s'uní al FC Schneidig Fürth.
Durant el Tercer Reich participà en la Gauliga Bayern, proclamant-se campió l'any 1935. Després de la Guerra participà en la Oberliga Süd (I), Landesliga Bayern (II) i finalment a la Oberliga, on guanyà el títol de l'any 1950, passant a les eliminatòries nacionals, on fou semifinalista. El 1954, dos jugadors del club, Karl Mai i Herbert Erhardt, es proclamaren campions del món amb la selecció al Mundial de Suïssa. Quan nasqué la Bundesliga el 1963 el club no es classificà per participar-hi i passà a jugar la Regionalliga Süd. Disputà la 2. Bundesliga des de la seva creació el 1974 fins a 1983. A continuació passà a disputar altres categories inferiors.

### TSV Vestenbergsgreuth

El TSV Vestenbergsgreuth es creà l'1 de febrer de 1974. Passà a l'Amateur Oberliga Bayern (III) el 1987.

### SpVgg Greuther Fürth

L'1 de juliol de 1996 TSV Vestenbergsgreuth i SpVgg Fürth es fusionaren per formar el SpVgg Greuther Fürth. Ambdós clubs estaven disputant la mateixa competició, la Regionalliga Süd (III). La següent temporada assolí l'ascens a la 2. Bundesliga. L'any 2012 assolí l'ascens a la Bundesliga, perdent la categoria en finalitzar la temporada.

## Palmarès

* Lliga alemanya de futbol
** 1914, 1926, 1929
* Campionat d'Alemanya del Sud
** 1914, 1923, 1931
* Ostkreis-Liga (I)
** 1912, 1913, 1914, 1917
* Kreisliga Nordbayern (I)
** 1922, 1923
* Bezirksliga Nordbayern (I)
** 1928, 1930, 1931
* Gauliga Bayern (I)
** 1935
* Oberliga Süd (I)
** 1950
* 2. Bundesliga
** 2012
* Landesliga Bayern-Mitte (IV)
** 1991
* Copa Intertoto
** 1969
* Copa Alemanya Indoor
** 2000
* Copa d'Alemanya del Sud
** 1918, 1923, 1925, 1926, 1927
* Copa Mittelfranken
** 1990, 1991, 1996, 1997

## Futbolistes destacats

* Karl Mai, 21 cops internacional. Disputà el Mundial de 1954.
* Herbert Erhardt, 50 cops internacional. Disputà els Mundials de 1954, 1958 i 1962.
* Julius Hirsch, 7 cops internacional. Disputà els Jocs Olímpics de 1912.
* Heiko Westermann, internacional amb Alemanya.
* Roberto Hilbert, internacional amb Alemanya.
* Rachid Azzouzi, internacional amb el Marroc els Mundials de 1994 i 1998.

## Referències

* 1 2 Grüne, Hardy. Vereinslexikon (en alemany). Kassel: AGON Sportverlag, 2001. ISBN 3-89784-147-9.

## Enllaços externs

* Web oficial
* Perfil a abseits-soccer.com Arxivat 2007-02-08 a Wayback Machine.